Når AaB på onsdag aften løber på banen mod Manchester United, er det den 30. kamp i år. Manchester Uniteds forsvarende UEFA Champions League-mestre og forsvarende engelske mestre har ikke tabt en hjemmekamp i UEFA Champions League siden sæsonen 2004-2005, hvor det i ottendedelsfinalen blev 0-1 mod AC Milan. Manchester United kommer med en usikker 1-0 sejr over Sunderland i bagagen, mens AaB's sidste kamp var 2-1-sejren over Randers. AaB må til kampen se bort fra Andreas Johansson, der har karantæne, og Lasse Nielsen, Michael Beauchamp og Jacob Nordstrøm, der alle tre er skadede. AaB's trup til United-kampen 1 Karim Zaza, 2 Michael Jakobsen, 3 Martin Pedersen, 6 Steve Olfers, 7 Anders Due, 9 Thomas Augustinussen, 10 Marek Saganowski, 14 Jeppe Curth, 15 Siyabonga Nomvethe, 16 Kasper Bøgelund, 18 Caca, 20 Simon Bræmer, 21 Kasper Risgård, 23 Thomas Enevoldsen, 24 Jens-Kristian Sørensen, 27 Patrick Kristensen, 30 Kenneth Stenild og 32 Ronnie Schwartz. AaB-truppen rejser til Manchester tirsdag morgen fra Aalborg Lufthavn. Tv2/Nord rejser med. Se reportagerne fra England i vores udsendelser tirsdag og onsdag.
AaB må undvære svenske Andreas Johansson, der er karantæneramt til onsdagens opgør mod de forsvarende Champions League-mestre.